
 ОБЩИНА БУРГАС

www.burgas.bg; електронна поща: obshtina@burgas.bg
  
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Продажба на общинско жилище, находящо се в гр. Бургас,  ж.к. „Братя Миладинови“, блок 57, вход 6, етаж 1, апартамент 2, на наемател, настанен по административен ред.
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило писмо с вх. №53-00-306/17.08.2020г. от Общинско предприятие „Общински имоти“ – Бургас, по повод искане с рег. № 94-01-1/140/5/07.11.2019г. от А. И. Ч., за закупуване на общинско жилище, находящо се в гр. Бургас, ж.к. „Братя Миладинови“, бл. 57, вх. 6, ет. 1, ап. 2, със застроена площ 41,30 кв.м, с прилежащо избено помещение № 41, с площ 2,70 кв.м, ведно с 1,009 % идеални части (4,63 кв.м) от общите части на сградата и от правото на строеж върху общинска земя, в което е настанен по административен ред, съгласно мои Заповеди №№ 2969/30.10.2014г. и 3645/22.12.2017г.
Жилището се намира в монолитна жилищна сграда. Състои се от стая, кухня и сервизни помещения, описани в Акт №9450/15.10.2020г. за частна общинска собственост. Същото е отразено с идентификатор 07079.620.97.1.180 в одобрените Кадастрална карта и кадастрални регистри (КККР) на гр. Бургас, съгласно Заповед № РД-18-9/30.01.2009г. на ИД на АГКК – Бургас, последно изменение на КККР от 16.09.2020г., при съседни самостоятелни обекти в сградата: на същия етаж: 07079.620.97.1.179, 07079.620.97.1.177; под обекта: 07079.620.97.1.409, 07079.620.97.1.410; над обекта: 07079.620.97.1.184.
Пазарната оценка на описания имот, съгласно изискванията на чл. 41, ал. 2, във връзка с чл. 22, ал. 3 от ЗОС, изготвена от оценител на имоти, записан в регистъра на независимите оценители в Република България, е определена в размер на 55 400 лв. (петдесет и пет хиляди и четиристотин лева).

Данъчната оценка на апартамента възлиза на 36 655,50 лв. (тридесет и шест хиляди шестстотин петдесет и пет лева и петдесет стотинки).
А. И. Ч. е наемател и живее в общинско жилище от 03.06.2009г., съгласно моя заповед №1509/03.06.2009г., а в настоящето живее от 30.10.2014г., т.е. повече от 5 години без прекъсване.
Видно от служебна бележка с изх. №91-00-382/1/02.11.2020г. на Директора на ОП „Общински имоти“ – Бургас, наемателят заплаща редовно наемната цена, изпълнява всички задължения, произтичащи от сключения договор за наем с Община Бургас. Съгласно Протокол №7/20.07.2020г. (т. 2), на комисия, назначена с моя Заповед №3626/27.11.2019г., същият отговаря на кумулативно изискуемите по чл. 37 от Наредбата за условията и реда за установяване на жилищните нужди на граждани, настаняване под наем и продажба на общински жилища (НУРУЖНГННПОЖ) условия за закупуване на общинското жилище. 

Жилището не е включено в Програмата за управление и разпореждане с общинската собственост на Община Бургас за 2020г., приета с Решение по т. 4 от дневния ред на проведеното на 28.01.2020г. заседание на Общински съвет – Бургас (Протокол №6),  поради което същата следва да бъде допълнена в раздел ІІ, т.1 „Продажби на общински апартаменти на наематели, настанени по административен ред, за които има постъпили искания, окомплектовани с всички изискващи се документи“.

Предвид изложеното и на основание правомощията ми по чл. 64, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 8, ал. 9 от Закона за общинската собственост (ЗОС), чл. 47, ал. 1, т. 3 и ал. 2 от ЗОС, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 20.07.2020г. на комисията по чл. 8, ал. 1 от цитираната наредба, назначена с моя Заповед №3626/27.11.2019г., което подкрепям изцяло, да вземе следното 

Р  Е  Ш  Е  Н  И  Е:

1. Допълва Програмата за управление и разпореждане с общинската собственост на Община Бургас за 2020г., приета с Решение по т. 4 от дневния ред на проведеното на 28.01.2020г. заседание на Общински съвет – Бургас (Протокол №6), в раздел ІІ, т.1 „Продажби на общински апартаменти на наематели, настанени по административен ред, за които има постъпили искания, окомплектовани с всички изискващи се документи“ с общинско жилище, находящо се в гр. Бургас, ж.к. „Братя Миладинови“, бл. 57, вх. 6, ет. 1, ап. 2, със застроена площ 41,30 кв.м, с прилежащо избено помещение № 41, с площ 2,70 кв.м, ведно с 1,009 % идеални части от общите части на сградата (4,63 кв.м) и от правото на строеж върху общинска земя, актувано с Акт №9450/15.10.2020г. за частна общинска собственост.

2. Променя предназначението на общинско жилище, актувано с Акт №9450/15.10.2020г. за частна общинска собственост., представляващо апартамент в гр. Бургас, ж.к. „Братя Миладинови“, бл. 57, вх. 6, ет. 1, ап. 2, от „жилище за настаняване под наем на граждани с установени жилищни нужди“ в „жилище за продажба“.

3. Да се продаде на А. И. Ч., общинско жилище, актувано с Акт №9450/15.10.2020г. за частна общинска собственост, находящо се в гр. Бургас, ж.к. „Братя Миладинови“, блок 57 (петдесет и седем), вход 6 (шест), етаж 1 (едно), апартамент 2 (две), със застроена площ 41,30 (четиридесет и едно цяло и тридесет стотни) кв.м, състоящ се от стая, кухня и сервизни помещения, с прилежащо избено помещение № 41 (четиридесет и едно) с площ 2,70 (две цяло и седемдесет стотни) кв.м, ведно с 1,009 % (едно цяло и девет хилядни процента) идеални части от общите части на сградата, равняващи се на 4,63 (четири цяло и шестдесет и три стотни) кв.м и с право на строеж върху общинска земя, представляващо самостоятелен обект в сграда с идентификатор 07079.620.97.1.180 (нула седем нула седем девет точка шест две нула точка девет седем точка едно точка едно осем нула) по КККР на гр. Бургас, при съседни самостоятелни обекти в сградата: на същия етаж: 07079.620.97.1.179, 07079.620.97.1.177; под обекта: 07079.620.97.1.409, 07079.620.97.1.410; над обекта: 07079.620.97.1.184, за сумата от 55 400 лв. (петдесет и пет хиляди и четиристотин лева).
Приложение: Писмо с вх. №53-00-306/17.08.2020г. в Община Бургас; Искане с рег. № 94-01-1/140/5/07.11.2019г. в ОП „Общински имоти“; Заповеди №№1509/03.06.2009г., 2969/30.10.2014г. и 3645/22.12.2017г. на Кмета на Община Бургас; Удостоверение за данъчна оценка, издадено от Община Бургас; Пазарна оценка на оценител, записан в регистъра на независимите оценители в Република България; Протокол №7/20.07.2020г. (т. 2), на комисията по чл.8 от Наредбата по чл.45а ал.1 от ЗОС; Акт №9450/15.10.2020г. за частна общинска собственост; Схема на СОС, издадена от СГКК – гр. Бургас, служебна бележка изх. №08-00-358/1/02.11.2020г. на Общинско предприятие „Общински имоти“ - Бургас.

ДИМИТЪР НИКОЛОВ

Кмет на Община Бургас
Съгласували:
ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ПЕНКА БУЙНОВА, Началник-отдел ОС
КАТЕРИНА СИДЕРОВА – ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС
